มันนี่ทูเดย์
โลกเปลี่ยนคลังปรับ
17 ส.ค. 2559

โลกเปลี่ยนคลังปรับ
สำนักงานเศรษฐกิจการคลัง (สศค.) จัดงานสัมมนาวิชาการประจำปี 2559 (FPO Symposium 2016) ครั้งที่ 13 ภายใต้หัวข้อ “โลกเปลี่ยน คลังปรับ” ซึ่งจะกล่าวถึงการจัดทำแผนแม่บทการปฏิรูปการคลังการเงิน และแผนแม่บทการคลังเพื่อสังคม (พ.ศ. 2559-2563)  เพื่อเตรียมพร้อมรับมือกับความท้าทายทั้งภายในและนอกประเทศอย่างเป็นรูปธรรมตอบสนองต่อสถานการณ์การคลังของประเทศ โดยจะจัดวันที่ 18 ส.ค. 2559 ที่โรงแรมพลาซ่า แอทธินี รอยัล เมอริเดียน
ไทยใช้ชีวิตมีคุณภาพ 
กลุ่มเอไอเอ เผยดัชนีเฮลท์ตี้ ลิฟวิ่ง อินเด็กซ์ ประจำปี 2559 จากกลุ่มตัวอย่างประชากรวัยทำงาน 15 ประเทศในภูมิภาคเอเชีย-แปซิฟิก พบว่าคนไทยมีคะแนนการใช้ชีวิตอย่างมีคุณภาพสูงขึ้นเป็นลำดับที่ 4 แต่เป็นประเทศที่นอนน้อยที่สุดเป็นอันดับที่ 2 ในภูมิภาคเอเชีย ซึ่งเป็นผลมาจากโรคติดอินเทอร์เน็ตที่ไม่ใช่เพื่อการทำงาน โดยความวิตกกังวลเป็นภัยคุกคามสุขภาพอันดับ 1 ในประเทศไทย